Τουρνουά των Υποψηφίων

Το Τουρνουά των Υποψηφίων (FIDE Candidates Tournament) είναι ένα σκακιστικό τουρνουά που διοργανώνεται από τη FIDE για την ανάδειξη του Διεκδικητή του τίτλου του Παγκόσμιου Πρωταθλητή. Ο νικητής του τουρνουά εξασφαλίζει τη συμμετοχή του στον τελικό του Παγκόσμιου Πρωταθλήματος όπου αγωνίζεται απέναντι στον υπερασπιστή του τίτλου. Είναι ένα από τα σημαντικότερα τουρνουά στο σκάκι, καθώς συμμετέχουν αρκετοί από τους καλύτερους σκακιστές στον κόσμο. Πραγματοποιείται σε δεκατέσσερις γύρους, με μικρό χρονικό διάστημα ανάμεσα στους γύρους (περίπου 1-2 μέρες). Ο θεσμός έλαβε χώρα για πρώτη φορά το 1950. Από το 2014 πραγματοποιείται κάθε 2 χρόνια.

 Πρόσφατα Τουρνουά 
 2020-21 
Το Τουρνουά των Υποψηφίων του 2020-21 επρόκειτο να λάβει χώρα στο Γεκατερινμπούργκ της Ρωσίας την Άνοιξη του 2020, όμως διεκόπη στις 28 Μαρτίου λόγω της πανδημίας COVID-19 και ενώ η διοργάνωση βρισκόταν στον 7ο γύρο. Τελικά, ολοκληρώθηκε τον Απρίλιο του 2021, 13 μήνες μετά την έναρξή του και γι' αυτό θεωρείται το μακρύτερο σε διάρκεια σκακιστικό τουρνουά στην ιστορία.

Νικητής αναδείχθηκε ο Ρώσος γκρανμαίτρ Ίαν Νεπομνιάτσι, που με αυτόν τον τρόπο προκρίθηκε στον τελικό του Παγκοσμίου Πρωταθλήματος στο Ντουμπάι τον Νοέμβριο του 2021 όπου ηττήθηκε από τον, επί 8 συναπτά έτη, παγκόσμιο πρωταθλητή Μάγκνους Κάρλσεν 
+Τελική Κατάταξη του Τουρνουά των Υποψηφίων 2020-21Όνομα (Χώρα)ΈλοΣκορΣχόλια1Ίαν Νεπομνιάτσι (Ρωσία)27748.5 / 14Πρόκριση στον τελικό2Μαξίμ Βασιέρ-Λαγκράβ (Γαλλία)27678 / 143Ανίς Γκίρι (Ολλανδία)27637.5 / 144Φαμπιάνο Καρουάνα (ΗΠΑ)28427.5 / 145Ντινγκ Λίρεν (Κίνα)28057 / 146Αλεξάντερ Γκρίστσουκ (Ρωσία)27777 / 147Κίριλ Αλεξένκο (Ρωσία)26985.5 / 148Γουάνγκ Χάο (Κίνα)27625 / 14

2018
Το Τουρνουά των Υποψηφίων του 2018 έλαβε χώρα στο Βερολίνο της Γερμανίας από τις 10 έως τις 28 Μαρτίου. Νικητής αναδείχθηκε ο Αμερικανός Φαμπιάνο Καρουάνα, που κέρδισε το δικαίωμα να διεκδικήσει τον τίτλο του Παγκόσμιου Πρωταθλητή από τον επί 5 συναπτά έτη κάτοχο του, τον Νορβηγό Μάγκνους Κάρλσεν. Ο Καρουάνα έγινε ο πρώτος Αμερικανός που προκρίνεται στον τελικό μετά από τον Μπόμπι Φίσερ, 46 χρόνια νωρίτερα, το 1972.
+Τελική Κατάταξη του Τουρνουά των Υποψηφίων 2018Όνομα (Χώρα)ΈλοΣκορΣχόλια1Φαμπιάνο Καρουάνα (ΗΠΑ)27849 / 14Πρόκριση στον τελικό2Σαχριγιάρ Μαμεντιάροφ (Αζερμπαϊτζάν)28098 / 143Σεργκέι Καριάκιν (Ρωσία)27638 / 144Ντινγκ Λίρεν (Κίνα)27697.5 / 145Βλαντίμιρ Κράμνικ (Ρωσία)28006.5 / 146Αλεξάντερ Γκρίστσουκ (Ρωσία)27676.5 / 147Γουέσλι Σο (ΗΠΑ)27996 / 148Λεβόν Αρονιάν (Αρμενία)27944.5 / 14

 Πίνακας νικητών 
+2007 - σήμεραΈτοςΝικητήςΤοποθεσία20074 προκριθέντες (Πίτερ Λέκο, Μπόρις Γκέλφαντ, Λεβόν Αρονιάν, Αλεξάντερ Γκρίστσουκ)Ελίστα, Ρωσία2008δεν πραγματοποιήθηκε --2009Βεσελίν Τοπάλοφ (Βουλγαρία)Σόφια, Βουλγαρία2011Μπόρις Γκέλφαντ (Ισραήλ)Καζάν, Ρωσία2013Μάγκνους Κάρλσεν (Νορβηγία)Λονδίνο, Αγγλία2014Βισβανάθαν Ανάντ (Ινδία)Χάντι-Μανσίσκ, Ρωσία2016Σεργκέι Καριάκιν (Ρωσία)Μόσχα, Ρωσία2018Φαμπιάνο Καρουάνα (ΗΠΑ)Βερολίνο, Γερμανία2020-21Ίαν Νεπομνιάτσι (Ρωσία)Γεκατερινμπούργκ, Ρωσία2022

Παραπομπές

Κατηγορία:Σκακιστικές διοργανώσεις